Cosenza
        
         (provins)
Store norske leksikon,Geografi,Verdens geografi,Europa,Italias geografi
Cosenza er en provins i det sørlige Italia, i regionen Calabria. Den strekker seg over et område på 6650 km² og har 697 710 innbyggere (2020). Hovedstad er Cosenza.
Provinsen har flere landsbyer som har albansktalende befolkning, som er etterkommere etter innvandring på 1400-tallet.Den sentrale delen av provinsen består av fjellkjeder som tilhører Appenninene. Mot Det tyrrenske hav og Tarantobukta ligger en smal kystslette.Jordbruk er viktigste næringsvei. Det dyrkes korn, sydfrukter, vin og oliven i lavereliggende strøk. I fjellene er det stort saue- og geitehold. Les mer i Store norske leksikon Italia Regioner og provinser i Italia Italias geografi Språk i Italia